CELEX: 32020R0524
Language: sl
Date: 2020-04-08 00:00:00
Title: Izvedbena uredba Komisije (EU) 2020/524 z dne 8. aprila 2020 o razveljavitvi Izvedbene uredbe (EU) št. 863/2013 o uvrstitvi določenega blaga v kombinirano nomenklaturo

15.4.2020   
               
               
                  SL
               
               
                  Uradni list Evropske unije
               
               
                  L 116/3
               
            
         IZVEDBENA UREDBA KOMISIJE (EU) 2020/524
         z dne 8. aprila 2020
         o razveljavitvi Izvedbene uredbe (EU) št. 863/2013 o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev določenega blaga.
                  
               
                     (2)
                  
                  
                     Z Izvedbeno uredbo Komisije (EU) št. 863/2013 (3) je bil izdelek, sestavljen iz monolitnega integriranega vezja in kremenovega kristala, ki sta pritrjena na kovinski okvir in vgrajena v plastično ohišje, ki se uporablja v različnih napravah kot vir urnega signala za določanje časovnih intervalov, uvrščen pod oznako KN 9114 90 00 kot drugi deli ur. Uvrstitev pod tarifno številko 8542 je bila izključena, ker izdelek vsebuje tako monolitno integrirano vezje kot kremenov kristal.
                  
               
                     (3)
                  
                  
                     Z Izvedbeno uredbo Komisije (EU) 2016/1821 (4) je bila opredelitev elektronskih integriranih vezij, določena za namene tarifnih številk 8541 in 8542, v opombi 9(b) k poglavju 85 kombinirane nomenklature razširjena tako, da z učinkom od 1. januarja 2017 vključuje večkomponentna integrirana vezja, kot so opredeljena v točki 4 opombe 9(b) k poglavju 85. Zato je treba blago, ki spada na področje uporabe Izvedbene uredbe (EU) št. 863/2013, uvrstiti pod tarifno številko 8542 kot elektronsko integrirano vezje.
                  
               
                     (4)
                  
                  
                     Izvedbeno uredbo (EU) št. 863/2013 bi zato bilo treba razveljaviti, da bi se izognili morebitnim različnim tarifnim uvrstitvam takšnega blaga in zagotovili enotno uporabo kombinirane nomenklature v Uniji.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) št. 863/2013 se razveljavi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 8. aprila 2020
            
               
                  Za Komisijo
               
               
                  V imenu predsednice
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
         
            (3)  Izvedbena uredba Komisije (EU) št. 863/2013 z dne 5. septembra 2013 o uvrstitvi določenega blaga v kombinirano nomenklaturo (UL L 240, 7.9.2013, str. 17).
         
            (4)  Izvedbena uredba Komisije (EU) 2016/1821 z dne 6. oktobra 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 294, 28.10.2016, str. 1).